Bratislava
Bratislava (ungari keeles Pozsony, saksa keeles Pressburg) on Slovakkia pealinn ja Bratislava maakonna keskus. See asub Doonau jõe keskjooksu mõlemal kaldal. Bratislavast Viini on vaid 60 km, mis on vähim kaugus kahe pealinna vahel Euroopas. Bratislavast algavad Karpaadid (Väikesed Karpaadid). Bratislava kesklinnast 9 km kaugusel kirdes asub Bratislava Milan Rastislav Štefániki lennujaam.